Publication: Magyar Közlöny
Issue: MK-2003-111 (Year: 2003, Number: 111)
Era: 1990-2004
Section: Melléklet a 25/2003. (IX. 26.) OM rendelethez
Paragraph Index: 69

3. A projektvizsga elkészítésének menetrendje meghatározott feladatokat, illetve állomásokat tartalmaz, amelyeket a konzultációkat tartó, illetve vizsgáztató tanárnak kell ütemeznie és ellenõriznie. A munka egyes szakaszainak pontos rögzítése azért fontos, hogy a vizsgázó készségszinten sajátítsa el az ilyen jellegû munkavégzés kultúráját. Az ajánlott konzultációs szakaszok a következõk (természetesen az adott feldolgozásmódtól függõen ez a szakaszolás a témának megfelelõen módosulhat): – a téma kiválasztásához szükséges (esetleges) megbeszélés, – a téma kiválasztása után hipotézis kialakítása, – bibliográfia készítése – a fontos irodalmak kiválasztása, – tervezet készítése a munka részeire vonatkozóan, illetve hálóterv készítése a munka ütemezésére, – részfejezet készítése, – a nyers változat elkészítése, – tanári bírálat, – korrigálás, – a munka leadása. 2003/111/II. szám Értékelés A középszintû írásbeli (projekt)vizsga értékelésének legfontosabb szempontja az, hogy a szaktanár a tevékenység egész folyamatát értékeli: bírálnia kell a projektmunka elkészítésének folyamatát, eredményét és megvédését.

Source: https://magyarkozlony.hu/hivatalos-lapok/f8d2248bc5da94dfe70324705813759b5545f162/dokumentumok/330aa920c5aa78ed0d49fd10a97f40a01bef25d0/letoltes